விரெக்சி இலியொனார்டு
'''விரெக்சி இலியொனார்டு''' ''(Wrexie Leonard)'' (செப்டம்பர் 15, 1867 - நவம்பர் 9, 1937) அல்லது '''உலூயிசு இலியொனார்டு''' எனப்படும் அமெரிக்க வானியலாளர் ஆவார். இவர் பெர்சிவால் உலோவலின் கீழ் உதவியாளராகப் பணிபுரிந்துள்ளார். மேலும் செவ்வாய் பற்றிய தனது நோக்கீடுகளை வெளியிட்டுள்ளார். வெள்ளியின் குழிப்பள்ளம் ஒன்று இவரது நினைவாகப் பெயரிடப்பட்டுள்ளது.
 
 ==வாழ்க்கை==
 
 விரெக்சி உலூயிசு இலியோனார்டு பெனிசில்வேனியாவில் உள்ள திராயில் வளர்ந்தார். பின்னர் போசுடானுக்கு இடம்பெயர்ந்தார்.&lt;ref name=Putnam/&gt;  இவர் பெசிவால் உலோவல் எனும் வானியலாளருக்கு 1883 இல் இருந்து இருபது ஆண்டுகளாக அவர் இறக்கும்வரை தனிச் செயலராகவும் உதவியாளராகவும் இருந்துள்ளார்.&lt;ref name=Putnam/&gt;&lt;ref name=obit/&gt;  இவர் 1895 இல் உலோவலுடன் ஒரு புதிய வான்காணகத்துக்கு இடம் தேர்வு செய்ய ஆப்பிரிக்கா சென்றுள்ளார். ஆனால் அது பிறகு அரிசோனாவில் உள்ள பிளாகுசுட்டாபில் நிறுவப்பட்டது.&lt;ref name=Putnam/&gt;&lt;ref name=Millsapps/&gt;
 
 இவர் உலோவலின் கடிதத் தொடர்பைக் கவனித்துகொண்டார்; கட்டுரைகளையும் உரைகளையும் பதிப்பித்தார்; அவருடன் பல இடங்களுக்குச் சென்று வந்துள்ளார்.&lt;ref name=Putnam/&gt;  உலோவல் இல்லாதபோது இவர் உலோவல் வான்காணகத்துக்குப் பொறுப்பு வகித்துள்ளார்.&lt;ref name=Putnam/&gt; அரிசோனா வான்காணகம் 1894 இல் நிறுவப்பட்ட பிறகு அங்கு வானியல் நோக்கீடுகளை மேற்கொண்டார். அறிவன் (புதன்),  வெள்ளி, வியாழன் ஆகிய கோள்களின் ஆய்வை மேற்கொண்டார்.&lt;ref name=Millsapps/&gt;  வான்காணகப் பதிவேடுகளில் தொடக்க ஆண்டுகளில் அடிக்கடி நோக்கீடுகளில் ஈடுபட்டதையும் இவர் வரைந்த செவ்வாய், வெள்ளியின் உருவரைகளையும் காணமுடிகிறது.&lt;ref name=Millsapps/&gt;  மற்ற மகளிர் இயல்பாக பயன்படுத்த தொடங்குவதற்கு அரைநூற்றாண்டுக்கு முன்பே இவர் முதலில் பெரிய தொலைநோக்கியைப் பயன்படுத்தியமை புலனாகிறது.&lt;ref name=Millsapps/&gt;&lt;ref name=Millsapps2/&gt;
 
 இவர் மெக்சிகோ நகருக்கு புறத்தே உள்ள தாக்குபாயாவுக்கு உலோவலுடன் 1896 இல் கப்பல்வழி பெரிய கிளார்க் ஒளிவிலகல் வகை தொலைநோக்கி அனுப்பப்பட்டபோது சென்றார். இது பின்னர் இவர் நோக்கீடு செய்த செவ்வாய் எதிர்வுகளின் பதிவுகளில் பலவற்றில் ஓரிடம் ஆகும்.&lt;ref name=sheehan/&gt;  இவர் மக்கள் வானியல் இதழில் 1907 இல் செவ்வாய் வரைபடங்களைக் குறிப்புகளுடன் செவ்வாய் எதிர்வுகள் அமைந்த சில ஆண்டுகளில் (1901, 1903, 1905) அதன் பனிக்கவிப்புகள், உலோவல் கால்வாய்கள் பற்றி  எழுதி வெளியிட்டார்.&lt;ref name=Millsapps/&gt;
 
 [[file:Wrexie Leonard_at_Clark_Telescope_in_1905.jpg|thumb|கிளார்க் தொலைநோக்கியிடம் விரெக்சி இலியொனார்டு,  1905]]
 
 இவர் 1904 இல் பிரெஞ்சு வானியல் கழகத்தில் தேர்வு செய்யப்பட்டார். இது அப்போது இவருக்கு வழங்கியமை இவருக்கு அளிக்கப்பட்ட சிறந்த மதிப்பாகும்.&lt;ref name=Millsapps/&gt; இவர் ''சோசியேடாட் ஆஸ்ட்ரோனாமிகோ டி மெக்சிகோ'' எனற சங்கத்தின் மதிப்பிற்குரிய உறுப்பினரும் ஆவார்.&lt;ref name=&quot;Plutovian&quot; /&gt;
 
 இவர் 1916 இல் உலோவல் இறந்ததும், மீண்டும் கிழக்காக இடம் மாறினார்.&lt;ref name=Putnam/&gt;  ஐந்தாண்டுகளுக்குப் பிறகு உலோவலின் நினைவுகளை, ''பெர்சிவல் உலோவல்: பின்னும் ஒளிவீசும் புகழ்'' என்ற நூலாக வெளியிட்டார்.&lt;ref name=goodman/&gt;  இதில் பல ஆண்டுகளாக இவருக்கும் உலோவலுக்கும் நடந்த கடித்த் தொடர்புகளின் சுருக்க்க் குறிப்புகளும் அடங்கியுள்ளன.&lt;ref name=Leonard/&gt;  இவர் 1929 பொருளியல் சரிவின்போது பங்குச் சந்தையில்  தன் பணத்தையெல்லம் இழந்த பிறகு, மசாசூசட் இராக்சுபரியில் இருந்த முதியோர் இல்லம் ஒன்றில் சேர்ந்து வாழலானர்.&lt;ref name=Putnam/&gt;
 
 ==தகைமை==
 
 31.7 கிமீ அகல வெள்ளிக் கோளின் இலியொனார்டு குழிப்பள்ளம் (அகலாங்கு −73.8, நெட்டாங்கு 185.2) இவரது நினைவாகப் பெயரிடப்பட்டுள்ளது.&lt;ref name=Millsapps/&gt;
 
 யான் மில்சப்சுவின் 2014 ஆம் ஆண்டு புதினமாகிய செவ்வாயில் வெள்ளி பாத்திரங்களில் ஒன்றாகிய உலூலு இவரது இயல்பை வைத்து புனையப்பட்டுள்ளது.&lt;ref name=Millsapps3/&gt;
 
 ==குறிப்புகளும் மேற்கோள்களும்==
 {{reflist|refs=
 
 &lt;ref name=Putnam&gt;Putnam, William Lowell. ''The Explorers of Mars Hill''. Light Technology Publishing, 1994.&lt;/ref&gt;
 
 &lt;ref name=Leonard&gt;Leonard, Louise. ''Percival Lowell: An Afterglow''. RG Badger, 1921, pp. 52–-.&lt;/ref&gt;
 
 &lt;ref name=sheehan&gt;Sheehan, William, and Christopher J. Conselice. &quot;Galactic Encounters: Our Majestic and Evolving Star-System, From the Big Bang to Time’s End.&quot; ''Physics Today'', vol. 68, no. 6 (2015), p. 54.&lt;/ref&gt;
 
 &lt;ref name=obit&gt;&quot;Obituary.&quot; ''Boston Evening Transcript'', Nov. 12, 1937.&lt;/ref&gt;
 
 &lt;ref name=goodman&gt;Goodman, Susan. ''Republic of Words: The Atlantic Monthly and Its Writers, 1857–1925''. UPNE, 2011, p. 178.&lt;/ref&gt;
 
 &lt;ref name=Plutovian&gt;Plutovian. [https://plutovian.wordpress.com/category/persons/wrexie-louise-leonard/ &quot;Wrexie and Percy&quot;]. ''Finding Pluto'' blog.&lt;/ref&gt;
 
 &lt;ref name=Millsapps3&gt;Millsapps, Jan. [https://janmillsapps.wordpress.com/2010/03/24/wrexie-ada-lets-celebrate/ &quot;Wrexie, Ada, let’s celebrate!&quot;]. ''Venus on Mars'' blog,  March 24, 2010.&lt;/ref&gt;
 
 &lt;ref name=Millsapps2&gt;Millsapps, Jan. [http://www.huffingtonpost.com/jan-millsapps-phd/celebrating-womens-history-female-mars_b_4967681.html &quot;Celebrating Women’s History Month — On Mars&quot;]. ''Huffpost Science'' blog.&lt;/ref&gt;
 
 &lt;ref name=Millsapps&gt;Millsapps, Jan. [http://www2.lowell.edu/friends/content/observer/08fall.pdf &quot;Wrexie Louise Leonard: Take a Letter, Take a Look&quot;]. ''The Lowell Observer'', no .80, Fall 2008.&lt;/ref&gt;
 
 }}
 
 [[பகுப்பு:1867 பிறப்புகள்]]
 [[பகுப்பு:1937 இறப்புகள்]]
 [[பகுப்பு:அமெரிக்க வானியலாளர்கள்]]
 [[பகுப்பு:அமெரிக்கப் பெண் அறிவியலாளர்கள்]]